CNAIR a publicat lista celor 74 de locații din țară în care sunt instalate camere de supraveghere fixe pentru verificarea rovinietei. Pentru a nu exista confuzii, camerele CNAIR nu sunt camere radar pentru determinarea vitezei, ci doar utilizate pentru a verifica dacă autovehiculele au sau nu rovinieta achitată.
Precizarea privind rolul camerelor CNAIR este necesară, întrucât în spațiul online au apărut informații false privind rolul acestora.
Ele filmează numerele de înmatriculare și transmit informația în sistem, pentru a verifica dacă acel vehicul are taxa de drum achitată.